CELEX: 32008R0457
Language: ro
Date: 2008-05-23 00:00:00
Title: Regulamentul (CE) nr. 457/2008 al Comisiei din 23 mai 2008 privind clasificarea anumitor mărfuri în Nomenclatura combinată

27.5.2008   
            
            
               RO
            
            
               Jurnalul Oficial al Uniunii Europene
            
            
               L 137/4
            
         
      REGULAMENTUL (CE) NR. 457/2008 AL COMISIEI
   
   din 23 mai 2008
   privind clasificarea anumitor mărfuri în Nomenclatura combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit regulile generale de interpretare a Nomenclaturii combinate. Aceste reguli se aplică, de asemenea, oricărei alte nomenclaturi care se bazează integral sau parțial pe această nomenclatură sau care adaugă acesteia orice fel de subdiviziuni suplimentare și care este stabilită prin dispoziții comunitare specifice, în vederea aplicării de măsuri tarifare sau de altă natură referitoare la schimbul de mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului prevăzut în anexa la prezentul regulament trebuie clasificate la codurile NC indicate în coloana 2, în conformitate cu argumentarea indicată în coloana 3 a respectivului tabel.
            
         
               (4)
            
            
               Se dovedește adecvată prevederea posibilității invocării în continuare de către titular, pentru o perioadă de trei luni, a informațiilor tarifare obligatorii emise de autoritățile vamale ale statelor membre în ceea ce privește clasificarea mărfurilor în Nomenclatura Combinată care nu sunt conforme cu dispozițiile prezentului regulament, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prezentat în anexă se clasifică în Nomenclatura combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii emise de autoritățile vamale ale statelor membre, care nu sunt conforme cu prevederile prezentului regulament, pot fi invocate în continuare, pentru o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 mai 2008.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament modificat ultima dată prin Regulamentul (CE) nr. 360/2008 al Comisiei (JO L 111, 23.4.2008, p. 9).
   
      (2)  JO L 302, 19.10.1992, p. 1. Regulament modificat ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Eboș de mască fotografică constând într-o placă de cuarț acoperită cu crom, fotorezistentă, având dimensiuni totale de 15 (L) × 15 (l) × 0,6 (h) cm.
                              Produsul este destinat expunerii și developării pentru a deveni o „mască fotografică” utilizată în producția de dispozitive cu semiconductoare.
                           
                        
               
                  3701 99 00
               
               
                  Clasificarea se stabilește pe baza regulilor generale 1, 3 litera (a) și 6 de interpretare a Nomenclaturii combinate, precum și pe baza textului codurilor NC 3701 și 3701 99 00.
                  Produsul va fi clasificat la poziția 3701, deoarece este o placă fotografică neexpusă acoperită cu material fotosensibil (a se vedea Notele explicative ale Sistemului armonizat aferente poziției 3701).
               
            
                  
                              2.
                           
                           
                              Produs alcătuit dintr-o placă de cuarț acoperită cu crom având dimensiuni totale de 15 (L) × 15 (l) × 0,6 (h) cm, pe care s-au realizat scheme de circuit într-un mod similar cu cel al plăcilor fotografice expuse și developate (așa-numitele „măști fotografice”).
                              Produsul este utilizat în fabricarea plachetelor semiconductoare (wafers) pentru transferul fotografic al schemelor de circuit pe plachete.
                           
                        
               
                  3705 90 90
               
               
                  Clasificarea este determinată în conformitate cu regulile generale 1, 3 litera (a) și 6 de interpretare a Nomenclaturii combinate, nota 2 la capitolul 37 și cu textul de la codurile NC 3705, 3705 90 și 3705 90 90.
                  Clasificarea la poziția 8486 ca părți de mașină utilizate pentru fabricarea semiconductoarelor „boules” sau a plachetelor semiconductoare este exclusă, deoarece produsul nu este indispensabil funcționării mașinii, care poate funcționa independent.
                  Produsul va fi clasificat la poziția 3705, deoarece este o placă fotografică expusă și developată din categoria utilizată pentru proiectarea unei imagini statice pe o plachetă.
               
            
                  
                              3.
                           
                           
                              Un dispozitiv conceput pentru a spori cantitatea de lumină naturală dintr-o încăpere, constând într-o lentilă concavă, un sistem de tuburi și lentile de difuzie.
                              Dispozitivul captează lumina prin intermediul unei calote situate pe acoperiș și o redirecționează spre tavanul încăperii printr-un sistem intern reflectorizant, care difuzează lumina.
                           
                        
               
                  9013 80 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 9013, 9013 80 și 9013 80 90.
                  Clasificarea la poziția 9405 ca lampă sau aparat de iluminat este exclusă, întrucât dispozitivul captează, redirecționează și difuzează lumina zilei prin mijloace optice.
                  Ca urmare, produsul trebuie clasificat ca aparat optic, la poziția 9013.